CELEX: C2007/283/81
Language: sk
Date: 2007-11-24 00:00:00
Title: Vec F-94/07: Žaloba podaná 21. septembra 2007 – Rebizant a i./Komisia

24.11.2007   
            
            
               SK
            
            
               Úradný vestník Európskej únie
            
            
               C 283/45
            
         Žaloba podaná 21. septembra 2007 – Rebizant a i./Komisia
   (Vec F-94/07)
   (2007/C 283/81)
   Jazyk konania: francúzština
   Účastníci konania
   
      Žalobcovia: Jean Rebizant (Karlsruhe, Nemecko) a iní (v zastúpení: S. Orlandi, A. Coolen, J.-N. Lois, E. Marchal, advokáti)
   
      Žalovaná: Komisia Európskych spoločenstiev
   Návrhy žalobcov
   
               —
            
            
               určiť nezákonnosť rozhodnutia, ktorým boli stanovené povyšovacie limity do platovej triedy AD 13 uplatňujúce sa na úradníkov patriacich do rozpočtu Výskum/Spoločné výskumné stredisko a do rozpočtu Prevádzka,
            
         
               —
            
            
               zrušiť rozhodnutie menovacieho orgánu nepovýšiť žalobcov v rámci povyšovacieho obdobia za rok 2006 do platovej triedy AD 13,
            
         
               —
            
            
               zaviazať Komisiu na náhradu trov konania.
            
         Žalobné dôvody a hlavné tvrdenia
   Žalobcovia uvádzajú na podporu svojej žaloby tieto žalobné dôvody:
   
               —
            
            
               porušenie článku 5 ods. 5 Služobného poriadku úradníkov Európskych spoločenstiev (služobný poriadok),
            
         
               —
            
            
               porušenie článku 6 ods. 2 služobného poriadku, ako aj článku 9 jeho prílohy XIII,
            
         
               —
            
            
               porušenie zásady rovnosti zaobchádzania.
            
         Žalobcovia spresňujú, že Komisia tým, že stanovila povyšovací limit do platovej triedy AD 13 pre úradníkov patriacich do rozpočtu Výskum a rozpočtu Spoločné výskumné stredisko na 98,5, nezohľadnila na jednej strane pracovné miesta, ktoré boli na základe článku 9 prílohy XIII služobného poriadku v GR (generálne riaditeľstvo) pre výskum a GR Spoločné výskumné stredisko skutočne neobsadené, a na druhej strane zvláštnosť situácie úradníkov patriacich do týchto rozpočtov.
   Žalobcovia tvrdia, že Komisia porušila svoje rozhodnutie z 20. júla 2005 týkajúce sa spôsobov povyšovania úradníkov odmeňovaných z rozpočtových prostriedkov pre výskum zo všeobecného rozpočtu, teda rozhodnutie, ktoré stanovuje pravidlá zaručujúce zásadu rovnosti zaobchádzania s úradníkmi, ktorí patria do rôznych rozpočtov.